作者：曾巩
词牌/韵律：赏南枝

paragraphs: 暮冬天地闭，正柔木冻折，瑞雪飘飞。
对景见南山，岭梅露、几点清雅容姿。
丹染萼、玉缀枝。
又岂是、一阳有私。
大抵是、化工独许，使占却先时。
霜威莫苦凌持。
此花根性，想群卉争知。
贵用在和羹，三春里、不管绿是红非。
攀赏处、宜酒卮。
醉拈嗅、幽香更奇。
倚阑干、仗何人去，嘱羌管休吹。